Source: http://monitorulneamt.ro/ceahlaul-e-in-cautarea-primei-victorii-din-2019/
Timestamp: 2019-06-18 17:08:40+00:00

Document:
Ceahlăul e în căutarea primei victorii din 2019 » Monitorul de Neamț și Roman
Ceahlăul e în căutarea primei victorii din 2019
O avocată din Neamţ în conducerea UNBR
Neamţ: Tîlhar reţinut
GALERIE FOTO: Tradiţiile, scoase la lumină de elevii din Bicaz şi Tarcău
Neamţ: Autoturism în flăcări
Neamţ: Calupuri de dinamită găsite pe un şantier arheologic
Pinalti, achitat
Ambulanţa Neamţ: fetiţă de un an opărită, victime din accidente rutiere
Deputatul Bulai, reales preşedinte USR Neamţ
Klaus Iohannis şi PNL sunt răspunzători pentru manipularea alegerilor europarlamentare şi a Referendumului
”Şedinţele foto ale ministrului PSD Sorina Pintea nu rezolvă problemele Spitalului Judeţean de Urgenţă Neamţ”
Klaus Iohannis un Preşedinte prea mare, pentru o Constituţie aşa mică
Alui Gheorghe, consilier onorific al PNL Neamţ
Generalul Dăscălescu, evocat la GT Kirileanu
Academicianul Bălăceanu Stolnici, în vizită la Roman
Festivalul „Nae Rotaru“, la final
Premii la Festivalul „Garabet Ibrăileanu“
„Viscol în iarbă“
Noi investiţii la Spitalul orăşenesc Tîrgu Neamţ
Roman: Ambulanţa TIM a fost reparată
Primarul şi consilierii au donat pentru Chirurgia Tîrgu Neamţ
Tratamentul fisurilor anale
Neamţ: Numai două stagii de calificare
Neamţ: Ar fi aproape 1000 de locuri de muncă
Ofertă generoasă de slujbe în Neamţ
Încă 153 de salariaţi după tîrgul de job-uri
La Loterie, greu tare cu norocul
Neamţ: Vin zile cu ploi şi disconfort termic
Spectacol pe lac, la Bicaz Kayak Fest
Neamţ: Zile de foc în toi de Cireşar
Neamţ: După ploi, vin zile caniculare
Tribuna Nemțenilor
Apel de la un cititor pentru “Fiii şi fiicele satului”
„Nu va mai fi niciodată la fel…“
Nimic despre rezultatele Europarlamentarelor şi ale sondajului de opinie, botezat Referendum
Știe publicată cu
■ după Oţelul Galaţi, pietrenii vor întîlni o altă echipă de pe podiumul Ligii 3, Ştiinţa Miroslava ■ partida va avea loc sîmbătă, de la ora 15.00 ■ „Trebuie să cîştigăm, nu avem altă variantă“, spune jucătorul Flavius Dumbrăvean ■
Jucătorii echipei CSM Ceahlăul vor încerca să iasă din pasa proastă de debut de retur, însă meciul programat pe stadionul din Piatra Neamţ, în etapa de sîmbătă, 23 martie, nu va fi unul uşor. După trei runde în care nu a adus nici un punct (înfrîngeri la limită la Buzău şi Galaţi, respectiv acasă cu Sporting Lieşti), tinerii componenţi ai formaţiei nemţene vor primi astăzi, de la ora 15.00, vizita unei alte echipe din fruntea Seriei I a Ligii 3 – Ştiinţa Miroslava. Gruparea ieşeană este la distanţă greu de recuperat de primele două clasate, candidate la promovare (Gloria Buzău şi Oţelul), iar în urmă cu două etape, Miroslava a fost învinsă chiar la conjudeţeana CFR Paşcani. În schimb, pentru elevii profesorului Gabriel Rădulescu (antrenor principal) şi secundului Florin Anton, jocul de pe teren propriu ar putea însemna o relansare a sezonului de primăvară şi ceva mai multă încredere în munca depusă la proiectul CSM Ceahlăul. Trebuie menţionat că galben-negrii nu se vor putea baza în jocul cu Ştiinţa pe doi jucători de bază, Ovidiu Toma şi Cosmin Rotaru, suspendaţi pentru cumulul de cartonaşe galbene, aşa că şi din acest punct de vedere, jocul nu se anunţă deloc uşor pentru Ceahlăul, aşa cum anticipa jucătorul Flavius Dumbrăvean: „Va fi un meci greu, cu o echipă care a plecat la începutul sezonului cu gînduri de promovare. Nu au început nici ei aşa bine returul, după cum probabil se aşteptau, dar noi ştim că trebuie să cîştigăm. Nu avem altă variantă. Vrem să spargem gheaţa anul acesta, să lăsăm în spate cele trei eşecuri şi să vină prima victorie. Acasă e presiunea că trebuie să cîştigi, nu e altă presiune suplimentară. La Galaţi am făcut un meci bun, am avut o atitudine bună, am fost lăudaţi de majoritatea oamenilor de acolo şi am lucrat cu mare încredere toată săptămîna asta“. Etapa a XIX-a a debutat vineri, 22 martie, cu partidele: Foresta Suceava – CSM Rîmnicu Sărat şi AFC Botoşani II – AFC Metalul Buzău. Derby-ul rundei va fi la Buzău, unde liderul va primi vizita rivalei Suporter Club Oţelul Galaţi. Dacă oţelarii nu vor reuşi să cîştige în deplasare, dată fiind distanţa faţă de buzoieni, va fi greu de crezut că vor mai avea şanse reale de promovare în Liga 2. Sîmbătă, de la ora 15.00, mai sînt programate partidele: Şomuz Fălticeni – ACS T. Secuiesc; Bucovina Rădăuţi	– Sporting Lieşti; Gloria Buzău – Suporter Oţelul şi Sănătatea Darabani – CSM Paşcani. CSM Focşani 2007 stă.
FOTO: Gelu Cracană
Legenda foto: La Miroslava, în tur, gazdele au învins cu 1-0 pe Ceahlăul
Cuvinte cheie:2019automatCeahlaulcutareadininprimeivictorii
Ceahlăul, în sfîrşit, a spart gheaţa în retur
Neamţ: Fotbalul judeţean, va fi o etapă calmă?
Neamţ: Nu ieşim din zodia ploilor
Bicaz: Pentru promoţia 1969, a sunat din nou clopoţelul
Ucigaş şi violator din Neamţ căutat şi de britanici
Costel Enache continuă în Liga 1
■ tehnicianul nemţean a semnat luni contractul cu noua sa echipă, FC Hermannstadt
Imediat după ce Vasile Miriuţã a salvat pe FC Hermannstadt de la retrogradare, acesta a şi plecat de la echipã, iar conducerea sibienilor nu a dorit sã fie prinsã pe picior greşit, înainte de noul sezon. Astfel, Hermannstadt a negociat intens cu Costel Enache, iar acesta din urmă a acceptat oferta echipei care s-a salvat în ultima clipă de a retrogradarea în Liga 2, în urma dublei manşe cu U Cluj. Enache a semnat un contract valabil pe un an, cu opţiune de prelungire pentru încă un sezon. „Costel Enache este noul antrenor al echipei noastre! FC Hermannstadt va fi pregătită în sezonul viitor de Costel Enache, un antrenor în vîrstă de 46 de ani. Tehnicianul a semnat cu echipa noastră un contract pe un an, cu posibilitatea de prelungire pe încă unul. Născut la Piatra Neamţ, Enache a jucat mai bine de un deceniu la echipa locală Ceahlăul. A mai îmbrăcat tricourile formaţiilor Progresul Bucureşti şi UTA. În 2011 s-a apucat de antrenorat, pregătind-o vreme de două sezoane pe Ceahlăul. A trecut apoi la CSMS Iaşi, iar între 2015 şi 2017 a fost selecţionerul naţionalei U19 a României. Pînă să ajungă la FC Hermannstadt, Costel Enache a mai activat la FC Botoşani şi Astra Giurgiu, pe ultima calificînd-o în play-off-ul sezonului precedent al Ligii 1. Bine ai venit, Mister! Mult succes! familiaFCH“, este comunicatul oficial de presă al clubului din Sibiu postat şi prin intermediul paginii de Facebook. De menţionat că la echipa unde Enache a antrenat ultima dată, Astra Giurgiu a ajuns un alt tehnician nemţean, coleg de generaţie şi, la un moment dat, pe aceeaşi bancă tehnică (la FC Ceahlăul). E vorba de Costel Ilie, care îl secondează pe Dan Alexa, cei doi preluînd echipa patronată de Ioan Niculae. Ilie şi Alexa au format un cuplu bine sudat de antrenori care au mai pregătit echipele din Timişoara, Tîrgu Mureş, Rapid Bucureşti, Concordia Chiajna şi Dunărea Călăraşi. De asemenea, trebuie menţionat că şi Vasile Miriuţă, care a reuşit să o salveze pe FC Hermannstadt de la retrogradare, în urma barajului cu U Cluj, are o istorie comună cu fotbalul pietrean, el fiind principal alături de Radu Lefter şi Costel Ilie pentru echipa FC Ceahlăul, la ultima prezenţă în Liga 1 a grupării pietrene (sezonul 2013-2014).
FC Ozana, pas de defilare spre Liga 3
■ echipa tîrgnemţeană a cîştigat cu 4-1, în deplasare, în faţa formaţiei Viitorul Liteni, în prima manşă din barajul de promovare ■ campioana întrecerii judeţene din Neamţ s-a detaşat pe tabelă în minutele de final ■ meciul retur va fi sîmbătă, pe stadionul Cetatea ■ duminică, Bravo Bodeşti a cîştigat titul de campioană a Ligii 5 Neamţ ■
FC Ozana Tîrgu Neamţ are mari şanse de a evolua din sezonul viitor în Liga 3 de fotbal după ce s-a impus în meciul tur al barajului de promovare. Susţinută din tribunele arenei Ion Pintilescu de un grup de suporteri sufletişti, formaţia nemţeană a cîştigat partida disputată sîmbătă, 15 iunie, în faţa gazdelor de la Viitorul Liteni cu scorul de 4-1 (1-0). Pe o vreme toridă la ora startului jocului (18.00), cele două formaţii s-au anihilat reciproc în prima repriză, nemţenii intrînd totuşi cu avantaj la pauză după ce atacantul Dragoş Patrichi a transformat o lovitură de pedeapsă. La reluare, gazdele au avut o perioadă mai bună de joc şi, în primele 20 de minute au presat poarta plăieşilor. În acest interval, sucevenii au beneficiat şi de două lovituri de la 11 metri, ambele executate de Corban. Jucătorul celor de la Liteni a transformat doar unul din cele două penalty-uri, a doua execuţie fiind apărată de portarul Iftimie. Momentul ratării ocaziei de desprindere şi-a pus amprenta pe evoluţia gazdelor, în timp ce elevii antrenorilor Zavate şi Dăscălescu au prins curaj, iar Ignea a dus scorul la 2-1 pentru Ozana. Sucevenii au riscat totul pentru egalare, însă tot oaspeţii au mai înscris de două ori pe final de joc, aşa că la retur, sîmbătă, 22 iunie, de la ora 17.30, pe stadionul Cetatea, meciul se va relua cu gazdele avînd avantaj de trei goluri. În celelalte jocuri (tur) din barajul de promovare în Liga 3 s-au înregistrat în weekend următoarele rezultate: ACS Pescăruşul Sarichioi Junior – CS Poseidon Limanu-2 Mai 1-2; CS Viitorul Ianca – ACS Mausoleul Mărăşeşti 5-1; ACS Universitatea Dunărea de Jos Galaţi – AS Fotbal Team Săgeata 2-1; CS Mihai Bravu – CS Blejoi 0-3; ACS Recolta Gheorghe Doja	– ACSO Viitorul Pantelimon	2- 0; ACS Mostiştea Ulmu – AS Carmen Bucureşti 1937	3-3; CSM Slatina	– AS Gloria 2015 Corneşti 2-0; ACS Unirea Brânceni – ACS Tractorul Cetate 0-0; CS Real Bradu	– CS Viitorul Dăeşti 1-2; CS Strehaia – CS Gilortul Târgu Cărbuneşti 2-1; ACS Progresul Pecica – CSO Retezatul Haţeg 2-1; AFC Voinţa Lupac – AS Fortuna Becicherecu Mic 0-2; CSM Târgu Mureş – AFC Sportul 2015 Petreşti 6-0; ACS Stăruinţa Zagon	– ASC Olimpic Zărneşti 2-1; CS Gheorgheni – ACS Viitorul Şelimbăr 2-3; CS Floreşti – CSC Sânmartin	0-2; CSM Satu Mare – CS Minerul Rodna	5-0; CS Viitorul Ulmeni – ACS Unirea Mirşid 2-2; ACS Huşana Huşi – Moldova Cristeşti (nu s-a disputat, Moldova Cristeşti nu are drept de baraj); CSM Bacău – AFC Viitorul Albeşti 5-0. Tot în weekend-ul trecut, s-au disputatat şi cele două jocuri care au stabilit configuraţia definitivă a sezonului 2018-2019 din Liga 5 Neamţ. Duminică, 16 iunie, pe stadionul Moldova din Roman, au avut loc finalele în care au fost implicate cele mai bune patru grupări ale eşalonului secund judeţean de fotbal. Dat fiind că se anunţa o zi toridă, cele două jocuri au fost devansate cu o oră faţă de orele programate iniţial. Astfel, de la ora 9 s-a disputat finala mică între Arsenal Văleni şi Vulturul Costişa, iar de la 11 a avut loc finala mare, între Bravo Bodeşti şi Voinţa Valea Ursului. În ciuda condiţiilor de vreme destul de inconfortabile odată cu trecerea timpului, cele patru competitoare au oferit dueluri frumoase, cu multe goluri (13 în total) şi răsturnări de scor spectaculoase. În finala mică, Arsenal Valeni s-a impus cu 5-3 (1-0) în faţa celor de la Vulturul Costişa, încheind pe locul III în ierarhia Ligii 5. Campioana întrecerii este Bravo Bodeşti care a învins cu 3- 2 (3-2) formaţia din Valea Ursului în finala mare, disputată de la ora 11.00.
FC Ozana, la primul hop al barajului de promovare
■ sîmbătă, de la ora 18.00, FC Ozana Tîrgu Neamţ va evolua în deplasare la Suceava, cu Viitorul Liteni, în prima manşă a barajului de promovare în Liga 3 ■ partida retur va avea loc peste o săptămînă, pe stadionul Cetatea ■ duminică, 16 iunie, pe stadionul Moldova din Roman fruntaşele Ligii 5 se vor duela în cele două finale ■
FC Ozana Tîrgu Neamţ, echipa care a cîştigat sezonul judeţean de fotbal în Liga 4, se va afla sîmbătă, 15 iunie, în faţa primului examen pentru promovarea în eşalonul superior, Liga 3. De la ora 18.00, pe stadionul Ion Pintilescu, din Liteni, formaţia nemţeană va înfrunta în meciul tur echipa locală CSO Viitorul, cea mai bună echipă a Ligii 4 în întrecerea judeţului Suceava. Partida va fi arbitrată de Florin Andrei (Tîrgu Mureş), ajutat de asistenţii George Bogdan Duţă (Bacău) şi Cosmin Bojan (Tîrgu Mureş), iar observatori vor fi Petronela Aniţoaei (Iaşi) şi Ilie Andrici (Cerviceşti – Botoşani). De menţionat că „plăieşii“ nu se vor putea baza în cele două jocuri pe Marian Creţu, accidentat grav chiar în debutul ultimului joc de campionat, de la Răuceşti. Clubul FC Ozana şi-a informat suporterii care doresc să-şi susţină echipa la Liteni că sînt aşteptaţi în ziua meciului, la ora 16.00 în faţa restaurantului Victoria, din Tîrgu Neamţ. Gruparea nemţeană este dispusă să asigure transportul dus-întors, cu două autocare, în limita a 120 de locuri. Returul dublei cu Viitorul Liteni va fi peste o săptămînă, pe 22 iunie, de la ora 17.30, pe terenul Cetatea din Tîrgu Neamţ. Tot sîmbătă, 15 iunie, de la aceeaşi oră (18.00) au loc simultan în ţară şi celelalte prime manşe din barajul pentru promovarea în Liga 3, după următorul program: ACS Pescărusul Sarichioi Junior – CS Poseidon Limanu-2 Mai; CS Viitorul Ianca – ACS Mausoleul Mărăşeşti; ACS Universitatea Dunărea de Jos Galaţi – AS Fotbal Team Săgeata; AS Mihai Bravu – CS Blejoi	; ACS Recolta Gheorghe Doja – ACSO Viitorul Pantelimon	; ACS Mostiştea Ulmu – AS Carmen Bucureşti 1937	; CSM Slatina – AS Gloria 2015 Corneşti; ACS Unirea Brânceni – ACS Tractorul Cetate; CS Real Bradu – CS Viitorul Daeşti	; CS Strehaia – CS Gilortul Tîrgu Cărbuneşti; ACS Progresul Pecica	– CSO Retezatul Haţeg; AFC Voinţa Lupac – AS Fortuna Becicherecu Mic	; CSM Tîrgu Mureş – AFC Sportul 2015 Petreşti	; ACS Stăruinţa Zagon	– ASC Olimpic Zărneşti; CS Gheorgheni – ACS Viitorul Şelimbăr; CS Floreşti – CSC Sânmartin; CSM Satu Mare – CS Minerul Rodna; CS Viitorul Ulmeni – ACS Unirea Mirşid; CSM Bacău – AFC Viitorul Albeşti. Week-end-ul acesta se va trage cortina în Neamţ şi peste Liga 5, după ce, în urmă cu o săptămînă s-a stabilit campioana primului eşalon judeţean. Duminică 16 iunie, pe stadionul Moldova, din municipiul Roman, cele patru echipe fruntaşe ale Ligii 5 Neamţ se vor duela în finalele pentru desemnarea podiumului. Astfel, de la ora 10.00, în finala mică se vor înfrunta Arsenal Văleni şi Vulturul Costişa, iar de la ora 12.00 va fi marea finală între Bravo Bodeşti şi Voinţa Valea Ursului. De menţionat că este pentru prima dată cînd campioana Ligii 5 de fotbal Neamţ se va decide în acest fel, cu play-off.
Prima pagină2 ore în urmă
Actualitate2 ore în urmă
Eveniment2 ore în urmă
Arhivă 2005-20171 an în urmă
Eveniment8 luni în urmă
Eveniment7 luni în urmă
Prima pagină2 săptămâni în urmă
Neamţ: Ne plouă pînă spre jumătatea lui Cireşar
Administrație2 săptămâni în urmă
Neamţ: La Chintinici Fundătură, nesimţirea autorităţilor ia proporţii
Politica2 săptămâni în urmă
Pro şi contra preşedinţilor de CJ “uninominali”
Simpozion în biserica de 500 de ani de la Văleni
Actualitateo săptămână în urmă
Neamţ: Patron şi firma sa, la judecată
Eveniment2 săptămâni în urmă
Cod roşu de grindină. Prăpăd în zona Roman

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM